 Wuxuu Jamaal, intaas raaciyay, Nasiib darada dhacdayna waxa weeye dawladii hore waxay samaysay diiwaangalin dhibaatooyin badan ayaa inaga soo gaadhay oo ay ahayd inaan wax ka barano, dhaqaale 13 milyan oo dolar ka badan ayaa inagaga baxay dal daloolooyina way lahayd laakiin waxay ahayd in la saxo oo nidaam dhan oo aynu samaynay hala iska tuuro caqli may ahayn, mana ogalin in sidii doorashada deegaanka oo kale doorashada loo galo,golahii wakiiladu toban sanadood ayay fadhiyaan oo wakhtigoodii shan sanadood oo kale ayay isaga darsadeen waxay ahayd iyaga laftigoodu inay door ka ciyaaraan doorashoyinka sidii dabada looga riixi lahaa oo ay ku daba galaan xukuumada sidii shaqadeeda loogu ilaalin lahaa,waxa hadda laga baqayaa in ay dhibaatooyin inoo keento. 